১৯৯২ সালে পাঁচটি প্রতিযোগিতা জেতার পরে, সাবাতিনির ২৯ মাসের খরা চলল, এই সময়ের মধ্যে তিনি কোনও শিরোপা জিততে পারেননি। ১৯৯৪ সালে ফ্লোরিডার আমেলিয়া দ্বীপে বশ অ্যান্ড লম্ব চ্যাম্পিয়নশিপে প্রায় এক বছর পর সাবাতিনি আবার একক ফাইনালে পৌঁছোন এবং অ্যারানসা সানচেজ ভিকারিওর মুখোমুখি হন। এটি ১৯৯৩ সালের বশ অ্যান্ড লম্ব ফাইনালের পুনরাবৃত্তি ছিল, যেখানে সানচেজ ভিকারিও সাবাতিনিকে পরাজিত করেছিলেন। এক বছর পরে, উভয় খেলোয়াড়ই তাদের শিরোপার খরা কাটিয়ে উঠতে চাইছিলেন: সাবাতিনি টানা ৩২ টি টুর্নামেন্টে এবং সানচেজ ভিকারিও টানা ১৫ টি টুর্নামেন্টে কোনো সাফল্যের মুখ দেখেননি। এবারও সানচেজ ভিকারিও শেষ সাতটি মোকাবিলায় ষষ্ঠবারের মতো সাবাতিনিকে পরাজিত করেন।

অবশেষে সাবাতিনি নভেম্বরে তার হারের খরা কাটিয়ে ওঠেন, ম্যাডিসন স্কোয়ার গার্ডেনে ১৯৯৪ ডব্লিউটিএ ট্যুর চ্যাম্পিয়নশিপের ফাইনালে লিন্ডসে ডেভেনপোর্ট কে পরাজিত করেন। এছাড়াও ১৯৯৪ সালে, গ্রেট আমেরিকান ডল কোম্পানি টেনিসের পোশাক পরে সাবাতিনির অনুরূপ একটি পুতুল তৈরি করে। একই বছর সাবতিনি "মাই স্টোরি" () নামে একটি প্রেরণামূলক বই প্রকাশ করেছিলেন , তার মধ্যে ছিল তার খেলোয়াড় হয়ে ওঠার পেছনে অনুপ্রেরণার কাহিনী। 
১৯৯০-৯২: ইউএস ওপেন এবং অন্যান্য সাফল্য
১৯৯৬ এবং অবসর গ্রহণ
ব্যক্তিগত জীবন
১৯৯৪